Nyrupskolen - indhold af PCB i indeluften 
Sagsfremstilling 
3.      Nyrupskolen - indhold af PCB i indeluften  
                                                                                                                        Åbent 
Sagsnr.: 326-2012-45541       J.nr.: 82.00.00            Ester Jakobsen.: [adresse] 
  
[adresse] 
Som opfølgning på PCB-undersøgelsen på [adresse] fra foråret 2012 er der henholdsvis den 4. april 2014 og 12. 
juni 2014 foretaget nye målinger af PCB-indholdet i indeklimaet på skolen. Behandling af sagen skal give Teknik- og 
miljøudvalget mulighed for at vurdere hvilke indsatser der skal sættes i gang for at bringe PCB-indholdet på et 
acceptabelt niveau. 
  
De nye målinger på Nyrupskolen viser, at tallene i alle bygninger er faldet og at rengøring og udluftning har haft den 
ønskede effekt. Tallene viser også, at der fortsat er en udfordring i [adresse] holder til.  
  
Der er ved de tre prøver konstateret følgende prøveresultater (se udvidet beskrivelse i bilag 1): 
  
  
Alle målingerne foretaget ved seneste kontrolmålinger er under 1.200. Tal som ikke i sig selv bevirker, at der skal 
foretages store foranstaltninger for medarbejderne. Arbejdstilsynet har omregnet Sundhedsstyrelsens aktionsværdi 
på 300 ng/m³ til 1.200 ng/m³ ud fra, at der ved fuldtidsarbejde er reduceret opholdstid og eksposition i forhold til 
permanent ophold. Målingerne 12. juni 2014 indikerer, at pcb-niveauet i undervisningslokalerne kan holdes under de 
1.200 ng/m³.  
  
Forekomsten af PCB er stadig til stede, og indholdet er for højt i forhold til eleverne, specielt i blok 2. Der er også en 
mindre forekomst af PCB i blok 1. Tallene i alle bygninger har været vigende i forhold til tidligere prøver.  
  
Prøveudtagningen blev tilrettelagt således, at der ved prøveudtagningen i april ikke er foretaget supplerende 
rengøring eller andre ekstra tiltag, mens der inden prøveudtagningen i juni er gjort grundigt rent på hele skolen. 
Skolens ventilationsanlæg (udsugningsanlæg) er ligeledes igangsat inden prøveudtagningen i juni da Teknik og Miljø
har konstateret, at skolens ventilationsanlæg ikke var i drift og ikke har været det i en årrække. 
  
Sundhedsstyrelsens anbefalinger vedr. PCB i indeklimaet angiver, at hvis koncentrationen er over 300 ng/m³ bør 
indsatsen i lokaler til længerevarende ophold samt lokaler anvendt af børn prioriteres. Teknik og Miljø er i dialog 
med Sundhedsstyrelsen via embedslægeinstitutionen om beregninger i forhold til opholdstid for børn i 
undervisningslokaler. Der forventes at kunne fremlægges svar fra embedslægeinstitutionen på udvalgsmødet den 3. 
juli 2014.  
  
Frem til udvalgets behandling den 3. juli 2014 bliver det ligeledes undersøgt om det via tekniske løsninger kan bringe
forekomsten af PCB ned til det acceptable niveau i [adresse] Dette vil betyde, at [adresse] Hvis det ikke via tekniske løsninger er muligt at bringe forekomsten af PCB ned 
på et acceptabelt niveau, vil alternative løsninger blive fremlagt.  
  
Timmy Andreasen 
29. marts 2012 
4. april 2014 
12. juni 2014 
  
PCB total [ng/m³] 
PCB total [ng/m³] 
PCB total [ng/m³] 
Blok 1, gangareal 
670 
741 
519 
Blok 2, lokale 10 
1.337 
2.060 
848 
Blok 3, lokale 18 
171 
186 
66 
På baggrund af analyseresultaterne fra den 12. juni 2014, er der igangsat materialeprøver af henholdsvis lofte, gulve, 
vægge og forskellige former for indfatning (foretages mandag og tirsdag i uge 27). Materialeprøverne udtages i 
undervisningslokalerne både i blok 1 og blok 2. Resultatet af materialeprøverne samt en oversigt over økonomi i de 
tiltag der skal bringe PCB-niveauet ned under 300 ng/m³ fremlægges på mødet. Siden resultaterne af de endelige 
kontrolprøver blev klarlagt har administrationen haft konkret dialog med rådgivere som har praktisk erfaring med 
PCB-sager på andre skoler i landet. De konkrete forslag, såvel som mulige tekniske løsninger til nedbringelse af 
forekomsten af PCB og alternative løsninger vil blive fremlagt på Teknik og Miljøudvalgets møde den 3. juli. I den 
forbindelse vil der også blive givet overslag på både økonomi og forventede tidsproces.  
  
Blok 1 vil fortsat blive overvåget med fortsatte kontrolmålinger hver tredje måned og udvidelse af antallet af 
kontrolpunkter. Her er det vigtigt, at der også fremadrettet bliver handlet på den viden, som opnås ved disse 
kontrolmålinger.  
  
I blok 3 er forekomsten på et niveau, hvor der lovmæssigt ikke er krav om nedbringelse, hvilket også fremgår af alle 
prøver der indtil nu er taget. I forbindelse med kontrolprøverne og deres resultater er der informeret særligt til 
skolebestyrelsen, medarbejdere, elever og deres forældre i et tæt sammenspil mellem skolens ledelse og 
administrationen. Ydermere er undersøgelser og handlinger foretaget i tæt samspil mellem Teknik og Miljø og 
Nyrupskolens ledelse, således at der kan kommunikeres ud til relevante parter, når der er nyt i sagen. 
  
Det er aftalt med skoleledelsen, at der sørges for direkte kommunikation til skolens elever, medarbejdere og 
skolebestyrelsen inden skolestart lige så snart der foreligger en endelig plan om hvor eleverne og medarbejderne 
skal starte i det nye skoleår samt forventninger om eventuelle midlertidige placeringer. 
  
BEHANDLING 
Teknik- og Miljøudvalget. 
  
INDSTILLING 
Teknik- og miljøchefen indstiller, at 
· Teknik- og Miljøudvalget på baggrund af resultater og rådgiverundersøgelser beslutter hvilke handlinger der skal 
sættes i værk 
· omkostninger i forhold til udbedringer i første omgang afholdes af budget til udvendig vedligeholdelse af 
ejendomme  
· sagen genoptages i august / september når de besluttede handlinger er helt eller delvist er gennemført 
· Teknik- og Miljøudvalget beslutter, at der vil være løbende information til relevante interessenter, herunder særligt 
medarbejdere, elever og forældre i den tid hvor udbedringer sker. 
  
ØKONOMISKE KONSEKVENSER 
Udgifterne til de besluttede handlinger afholdes i første omgang af budget til udvendig vedligeholdelse. 
  
  
Bilag 
  
  
  
  
  
Teknik- og Miljøudvalgets møde den 3. juli 2014: 
Udvalget vedtog at igangsætte en teknisk løsning, så forekomsten af PCB på skolen ikke overstiger 300 
ng/m3. Løsningen består i at alle fuger i berørte klasseværelser og SFO i blok 2, samt faglokaler i [adresse], 
fjernes, hvorefter fugerne bliver forseglet igen og væggene bliver malet. Herudover udskiftes linoleumsgulvene 
og loftspladerne rengøres. 
Bilag 1 - Kontrolluftprøve PCB juni 2014 
326-2014-187120 
  
Herudover vedtog udvalget at godkende teknik- og miljøchefens indstilling punkt 2 , 3 og 4. 
